Мунарбек Сейитбек уулу

Мунарбек Сейитбек уулу — Кыргызстандык мушкер, Олимпиада оюндарында жарым жеңил салмак категориясы боюнча күмүш байге ээси (2024) жана Дүйнө чемпионатынын коло байгесинин ээси (2023).  

 Өмүр баяны 

 Карьерасынын башталышы 
Мунарбек Сейитбек уулу Ош шаарында туулган. Ал сегиз жашынан бокс менен машыгып баштаган. ХБК кичи районундагы Уркуя Салиева көчөсүндөгү көп кабаттуу үйдө чоңоюп, ОшМУнун дене тарбия факультетин бүтүргөн.

2012-жылы Кыргызстандын жаштар арасындагы чемпионатынын 54 килограммга чейинки салмак категориясы жеңүүчүсү болгон.

 Алгачкы жеңиштери 
2017-жылдан бери бокс боюнча Кыргызстандын курама командасынын мүчөсү. Кыргызстандын 2017-жылдагы чоңдор арасындагы чемпионатынын күмүш байге ээси, 60 кг салмак категорясында чечүүчү беттеште Өмүрбек Малабековго утулуп калкан. Дүйшөнкул Шопоков мемориалынын 2018-жылкы финалисти. 2018-жылы студенттер арасында бокс боюнча дүйнөлүк чемпионаттын коло байге ээси (Элиста, Россия).

Кыргызстан чемпиону (2018), өлкөнүн вице-чемпиону (2019). 2019-жылы Екатеринбургда жана 2021-жылы Белградда өткөн Дүйнө чемпиондугунун катышуучусу.

2019-жылы ноябрда Минск шаарында өткөн Виктор Ливенцев атындагы “А” категориясындагы турнирдин финалчысы. 2022-жылы Белградда өткөн жеңүүчүлөр турниринин алтын медалынын ээси.

2023-жылы Ташкентте өткөн Дүйнө чемпионатында ал төрт жолу жеңишке жетип, бирок жарым финалда болочок чемпион Абдумалик Халоковго (Өзбекстан) утулуп, коло медаль алган. Финалга чыга албаганына карабай, ал Кыргызстандын биринчи өкүлү болуп дүйнө чемпионатында подиумга чыгып, андан соң Кыргызстандын президенти Садыр Жапаров спортчуга эки бөлмөлүү батир белек кылган.

2022-жылкы Азия оюндарынын катышуучусу. Ливенцев турниринин (2023) жана Испаниядагы Boxam (2024) турниринин жеңүүчүсү.

2023-жылдын жыйынтыгы менен Кыргызстандын мыкты спортчусу аталган.

 2024-жылкы жайкы Олимпиада оюндары 
Мунарбек Сейитбек уулу ошол эле жылдын март айында Италияда өткөн 2024-жылкы Олимпиада оюндарына биринчи квалификациялык турнирге катышып, биринчи беттеште бразилиялык Луис Оливера менен мелдешип, жыйынтыгында Олимпиада оюндарына жолдомо утуп алган. Анын май-июнь айларында Бангкокто өткөн экинчи квалификациялык таймаш аркылуу квалификациядан өтүү аракети ийгиликтүү аякталган. Кыргызстандык мушкер турнирди италиялык Мишел Балдассини жеңиш менен баштап, андан соң мозамбиктик Армандо Сигаукту, уругвайлык Лукас Фернандести жана азербайжандык Шамил Аскеровду жеңип алган. Олимпиадалык лицензия үчүн биринчи беттешинде ал Айдер Абдураимовго (Украина) утулуп, бирок акыркы мүмкүнчүлүктү пайдаланып, индиялык Сачином Сивахом  менен беттешип, аны 5:0 эсебинде жеңип, Париждеги Олимпиада оюндарына жолдомо утуп алган.

Мушкер Франциядагы Олимпиадага жеке машыктыруучусу Беганас Султанбаевсиз баргандыктан, аны Кыргызстандын бокс боюнча курама командасынын башкы машыктыруучусу Данияр Төлөгөн уулу коштоп жүргөн. Анын экинчи машыктыруучусу өзбекстандык Акмал Хасанов болгон. Хасанов кыргыз мушкери менен болгон мамилесин мындайча айтып берген: "Мунарбек Олимпиадага жалгыз келгендиктен биз менен машыгып жатты. Ал менден жардам сурады. Коңшу мамлекеттерибиз достук мамиледе болгондуктан, биз ага жардам берүүгө кубанычта болдук".

Ал 57 килограммга чейинки салмак категориясында Олимпиада оюндарында дебюттук беттешин кубалык Сайдель Родригести жеңүү менен аяктады. Америкалык Жамал Харви менен болгон чейрек финал дагы кыргызстандык мушкердин пайдасына калып, анын аркасында жарым финалга чыгып, Болгариянын атынан чыккан Хавьер Ибаньести экиге бөлүп жеңип алган. Финалда өзбекстандык мушкер Абдумалик Халоковго бир добуштан жеңилип калган. Муну менен Мунарбек Сейитбек уулу күмүш медаль тагынып, Кыргызстандын тарыхында Олимпиада оюндарында медаль алган алгачкы мушкер болуп калган. Тарыхый жеңиш үчүн президент Садыр Нургожоевич Жапаров 10 миллион сом жана KIA EV 9 үлгүсүндөгү автоунааНа премии олимпийцам 104 млн сомов — кто какую сумму получил. Список белек кылган.

 Жетишкендиктери 
 III даражадагы "Манас" ордени (2024-ж.) - дене тарбияны жана спортту өнүктүрүүгө кошкон зор салымы, жогорку спорттук жетишкендиктери, ошондой эле республиканын квалификациялуу спортчуларды даярдаганы үчүнСписок спортсменов и тренеров, получивших госнаграды. Фамилии.

 Булактар 

Категория:Ошто туулгандар
Категория:Спортчулар
Категория:Кыргызстан мушкерлери
Категория:Кыргызстан спортчулары
Категория:Мушкерлер